OpenLLM-France/wikimedia huggingface dataset:
# Erroibar

Erroibar (euskera batua; euskera d'Erroibar: Erroiberra) —oficialment Erro— és un municipi de Navarra, a la comarca d'Auñamendi, dins la merindad de Sangüesa. Limita al nord amb el Cantó de Saint-Étienne-de-Baïgorry (Baixa Navarra) i amb la vall de Baztan, a l'est amb Artzi, al sud amb Lizoain-Arriasgoiti i a l'oest amb Esteribar.

## Concejos

Els concejos són:
* Aintzioa
* Aurizberri/Espinal
* Bizkarreta-Gerendiain
* Erro
* Esnotz
* Lintzoain (capital)
* Mezkiritz
* Orondritz
* Ureta
* Zilbeti
Altres que han deixat de ser concejos:
* Ardaitz
* Loizu
* Urniza
Altres que han deixat de ser concejos i han desaparegut o estan despoblats:
* Arrizabalaga
* Larraingoa
* Gurbizar
* Oiaide
* Orosa
* Orosurgi

## Demografia

Evolución Demográfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 787 | 797 | 790 | 787 | 778 | 783 | 759 | 751 | 747 | 745 | 760 |
| Fuentes: Erroibar i Institut d' Estadística de Navarra |||||||||||

## Topònim

Erro és un topònim de significat i origen desconegut. La paraula erro significa arrel en basc i alguns autors com Arturo Campión van defensar que el nom de la vall pogués tenir aquest possible origen etimològic. S'ha tractat de buscar relació també entre el nom de la vall i paraules basques com errota (molí), errotu (arrelat), errobi (torrent, riu), erroitz (precipici). Altra possible hipòtesi és la qual creu que el nom de la vall prové d'un nom propi desconegut. Existeix un poble dit Erroz en la vall d'Arakil a Navarra, que sembla seguir el patró dels topònims navarresos amb terminació -oz. Julio Caro Baroja defensava que aquests topònims provenien d'un nom propi unit al sufix -oz, que igual que altres sufixos com -iz o -ez haurien sorgit de l'evolució del sufix llatí -icus. Aquest sufix també hauria donat origen als patronímics utilitzats en els idiomes llatins de la península Ibèrica.
En la zona basconavarresa Caro Baroja considerava que els sufixos -oz, -ez i -iz aplicats a la toponímia indicaven que en l'antiguitat el lloc havia estat propietat de la persona el nom de la qual apareixia unit al sufix, podent-se remuntar el seu origen des de l'Edat Mitjana fins a l'època de l'Imperi Romà. Si es considera que Erroz entra dintre d'aquest patró, existiria llavors un nom propi Erro que hauria donat origen a aquest topònim i que podria estar també darrere del nom de la vall d'Erro. No obstant això, no existeix cap documentació que avali aquesta hipòtesi.
# Shannon F1

Shannon és el nom d'un equip britànic de cotxes de competició que va arribar a disputar curses a la Fórmula 1.
Va participar en un únic Gran Premi, debutant al Gran Premi de Gran Bretanya del 1966 de la mà del pilot també britànic Trevor Taylor, retirant-se per problemes mecànics abans de finalitzar la cursa.

## Resultats a la Fórmula 1

| Any | Pilots | 1 | 2 | 3 | 4 | 5 | 6 | 7 | 8 | 9 | Posició | Punts |
| 1966 | Trevor Taylor | MON | BEL | FRA | GBR Ret | HOL | ALE | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Sobrepuny

El Sobrepuny és una muntanya de 1.655 metres que es troba entre els municipis de Castell de l'Areny, la Nou de Berguedà i Vilada, a la comarca catalana del Berguedà. És un dels principals cims de la Serra de Catllaràs. Al cim s'hi troba el vèrtex geodèsic número 283088001 i un mirador important.
Aquest cim està inclòs al llistat dels 100 cims de la FEEC.
S’hi pot accedir des de diferents punts, un dels més coneguts surt des del santuari de Lurda de la Nou, a La Nou de Berguedà

## Referències

* ↑ «Sobrepuny». Gran Enciclopèdia Catalana. Barcelona: Grup Enciclopèdia Catalana.
* ↑ Losantos, Xavier; Rovira, Raimon. L'Alt Berguedá en 27 itineraris. Valls, Tarragona: Cossetània Edicions, 2005, p. 151. ISBN 9788497911429.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Sharon (Tennessee)

Sharon és una població dels Estats Units a l'estat de Tennessee. Segons el cens del 2000 tenia 988 habitants.

## Demografia

Segons el cens del 2000, Sharon tenia 988 habitants, 446 habitatges, i 300 famílies. La densitat de població era de 331,7 habitants/km².
Dels 446 habitatges en un 23,3% hi vivien nens de menys de 18 anys, en un 55,6% hi vivien parelles casades, en un 9,2% dones solteres, i en un 32,7% no eren unitats familiars. En el 29,6% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,73.
Per edats la població es repartia de la següent manera: un 19,4% tenia menys de 18 anys, un 6,4% entre 18 i 24, un 24,9% entre 25 i 44, un 26,8% de 45 a 60 i un 22,5% 65 anys o més.
L'edat mediana era de 44 anys. Per cada 100 dones de 18 o més anys hi havia 87,7 homes.
La renda mediana per habitatge era de 27.639 $ i la renda mediana per família de 39.643 $. Els homes tenien una renda mediana de 29.018 $ mentre que les dones 17.708 $. La renda per capita de la població era de 15.746 $. Entorn de l'11,3% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Sharon». American Fact Finder. Oficina del Cens dels Estats Units, 12-01-2010.
# Escoles de Palau

Les Escoles de Palau son una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular al qual se li ha afegit un cos en L que tanca l'espai del pati. La connexió es fa en la recepció de l'antic cos, que es distribueix des del rebedor i per un passadís que dona a dependències i serveis a mà esquerra, i les aules a mà dreta, donant al pati. Aquest cos és de planta baixa i amb teulat a quatre vents. L'accés es produeix per rampa tangencial, que dona a una porta de llinda planera sobresortida. El cos nou, és d'obra vista i tancada a l'exterior, obrint-se al pati (passadís d'accés és vidriat). Al voltant hi ha aules. L'element que fa de xarnera, entre els dos cossos, és la sala de calefacció i està tractada de diferent manera. Les aules s'obren a la façana lateral dreta i a la posterior.

## Referències

* ↑ «Escoles de Palau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Escoles de la Bleda

Les Escoles de la Bleda és una obra noucentista de Sant Martí Sarroca (Alt Penedès) protegida com a Bé Cultural d'Interès Local.

## Descripció

Edifici aïllat format per un cos central, més llarg en la part posterior, i dues ales laterals, que corresponen als pisos dels mestres i a les aules, respectivament.
La façana té composició simètrica amb coronament central esglaonat, amb boles i garlandes, i portes i finestres bessones amb llinda o arc apuntat.
La coberta és a dues vessants.

## Història

Segons testimoni verbal, l'edifici va ser construït entre els anys 1924 i 1926 per Pau Guasch.

## Referències

* 1 2 3 4 «Escoles de la Bleda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Escoles de Maria Reina

Les Escoles de Maria Reina és una obra del municipi d'Olot protegida com a bé cultural d'interès local.

## Descripció

És un edifici de planta rectangular amb el teulat a quatre aigües sostingut per mènsules decorades amb motius de fullatges estilitzats. Disposa de planta baixa i dos pisos superior més golfes. La planta baixa presenta grans finestrals i els murs fets d'estuc imitant grans blocs de pedra. Els pisos disposen d'obertures rectangulars, les del primer pis coronades per un frontó i les del segon emmarcades amb estuc i una columna i capitell que les divideix en dos. La cornisa està decorada amb motius de dents de serra i escacs.

## Història

A principis de segle XX conviuen a Olot el Modernisme i el Noucentisme, aquest darrer, amb els diferents corrents i contradiccions, tindrà la seva puntual aplicació a la capital de la Garrotxa. L'ala més típica i normativa és representada pel Grup Escolar Malagrida i la Biblioteca Popular de la Mancomunitat, avui desapareguda. Un altre corrent noucentista s'entronca amb l'arquitectura europea del moment i està representada per l'arquitecte Rafael Masó. Hi ha un tercer grup que accentua els aspectes eclèctics, historicistes i fins i tot acadèmics.

## Referències

* 1 2 «Escoles de Maria Reina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Spectromancer

Spectromancer és un videojoc de cartes de guerra, successor d'Astral Masters. Va ser creat per l'autor d'aquest joc, Alexey Stankevich, i per Richard Garfield, autor de Magic: The Gathering, i publicat on-line el 2008.
Cada jugador ha de vèncer en combat l'adversari fent que la seva vida arribi a zero. Per això a cada torn pot jugar una carta de les seves cinc columnes, que són els quatre elements clàssics (foc, aigua, aire, terra) i un cinquè a elecció (amb una sola opció per a la versió gratuïta i fins a dotze més en la versió de pagament). A cada partida es disposen de vint cartes, quatre per cada element. Entre les cartes de foc abunden les que danyen més d'un enemic alhora, entre les d'aigua les que modifiquen les altres cartes, les de terra pugen la pròpia vida i les d'aire ataquen directament el jugador rival.
Les cartes poden ser criatures o encanteris. Les criatures es col·loquen al tauler i tenen un atac determinat, que mina la vida del contrari excepte si tenen al davant una altra critatura (les parets són criatures sense atac i hi ha criatures que poden atacar malgrat estar tapades per altres). Els encanteris es llencen i actuen però no romanen sobre el tauler. El jugador pot jugar una carta només si té el mana o poder necessari per fer-ho: comença amb un cert nombre de punts mana de cada element i a cada torn augmenten tots els elements en un punt (excepte si ho impedeix una carta contrària). En usar una carta, es descompta automàticament la quantitat de mana d'aquell element. Només es pot jugar una carta per torn, encara que hi hagi poder per a més.
Una de les principals diferències amb altres jocs similars és que la baralla ve donada, a cada partida apareixen vint cartes del total, per tant el jugador no pot construir la seva pròpia baralla. Això inclou un element d'atzar que es combina amb l'estratègia necessària per guanyar i permet major equilibri entre jugadors experimentats i no experimentats (en altres jocs els jugadors veterans tenen les millors cartes i combinacions ja estudiades).
# Sicàntids

Els sicàntids (Sycanthidae) són una família d'esponges calcàries (Calcarea). Va ser descrita per Lendenfeld el 1891.

## Gèneres

Els següents gèneres pertanyen a la família Sycanthidae:
* Dermatreton (Jenkin, 1908)
* Sycantha (Lendenfeld, 1891)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Sycanthidae Lendenfeld, 1891. Accessed through: World Register of Marine Species at: http://marinespecies.org/aphia.php?p=taxdetails&id=164547 on 2021-03-17
# Sophia Heath

Lady Sophie Mary Heath, més coneguda com a Sophia Heath, (Knockaderry, Comtat de Limerick, Irlanda, 10 de novembre de 1896 - Londres, 9 de maig de 1939) fou una aviadora, atleta i defensora dels esdeveniments femenins en els Jocs Olímpics irlandesa. Va ser campiona britànica de llançament de javelina i delegada del Comitè Olímpic Internacional. Va fundar l'English Women's Amateur Athletic Association l'any 1922 i va publicar Athletics for Women and Girls el 1925, una col·lecció d'assaigs presentats al Comitè Olímpic Internacional en nom d'atletes femenines. Heath va ser la primera dona a obtenir una llicència de pilot comercial del Ministeri britànic (1926) i viatjar sola des de Ciutat del Cap a Londres (1927-1928) convertint-se així en la primera persona en travessar el continent africà per l'aire.

## Referències

* 1 2 Earhart, Amelia. Por el placer de hacerlo. Notas sobre mis vuelos y las mujeres en la aviación. (en castellà). Macadán Libros, 2016, p. 90. ISBN 9788494129780.
* ↑ «Brooklyn Museum: Sophia Heath». [Consulta: 26 febrer 2018].
# Story

* Per a altres significats, vegeu «Story City».
Story és una concentració de població designada pel cens al Comtat de Sheridan a l'estat de Wyoming. Segons el cens del 2000 tenia 887 habitants.

## Demografia

Segons el cens del 2000, Story tenia 887 habitants, 420 habitatges, i 272 famílies. La densitat de població era de 24,9 habitants/km².
Dels 420 habitatges en un 20,5% hi vivien nens de menys de 18 anys, en un 57,1% hi vivien parelles casades, en un 4,3% dones solteres, i en un 35,2% no eren unitats familiars. En el 30% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,56.
Per edats la població es repartia de la següent manera: un 17,4% tenia menys de 18 anys, un 4,2% entre 18 i 24, un 21,2% entre 25 i 44, un 34,9% de 45 a 60 i un 22,3% 65 anys o més.
L'edat mediana era de 48 anys. Per cada 100 dones de 18 o més anys hi havia 103 homes.
La renda mediana per habitatge era de 33.125 $ i la renda mediana per família de 45.000 $. Els homes tenien una renda mediana de 29.028 $ mentre que les dones 23.958 $. La renda per capita de la població era de 20.053 $. Entorn del 12,1% de les famílies i el 15,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Story». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Story». American Fact Finder. Oficina del Cens dels Estats Units, 12-01-2010.
# Strawberry Fields

El memorial Strawberry Fields és un monument situat a Central Park a New York, dedicat a la memòria del músic John Lennon i que pren el nom d'una de les seves cançons, Strawberry Fields Forever (de l'àlbum dels Beatles Magical Mystery Tour, de 1967). Va ser concebut per Bruce Kelly (1948-1993), l'arquitecte paisatgista en cap del Central Park Conservancy. Strawberry Fields va ser inaugurat el dia del 45è aniversari de John Lennon, el 9 d'octubre de 1985, en presència de la seva vídua Yoko Ono, que s'havia encarregat del projecte a l'alçada d'un milió de dòlars.
L'entrada del memorial se situa a l'avinguda de Central Park West a l'altura del carrer 72è, just davant el Dakota Building, on Lennon residia. El memorial té la forma d'un triangle del qual el cor està constituït d'un símbol de la pau en mosaic. Aquest havia estat ofert per artesans de Nàpols a Itàlia. En el centre del mosaic figura Imagine, el títol de la seva cançó més famosa. Els seguidors de Lennon hi deixen regularment espelmes i flors. Una placa posada al llarg de camí, cap al sud-est, llista els països que han contribuït a la construcció del memorial.
No és rar que els seguidors de John Lennon hi dipositin flors, espelmes i altres objectes. A l'aniversari de Lennon (el 9 d'octubre) i la data de la seva mort (el 8 de desembre), moltes persones es reuneixen per cantar i retre un homenatge a aquest artista, de vegades fins al cap d'una nit sovint freda.
Hi ha de vegades concentracions commemoratives sobtades per altres músics, com Jerry Garcia i George Harrison. També hi tenen lloc altres concentracions durant l'estiu i pels aniversaris dels altres Beatles. Dies després dels atemptats de l'11 de setembre de 2001, hi va haver vetlles d'espelma a l'«Imagine Circle» en record de la gent morta al World Trade Center, a Shanksville (Pennsilvània), i al Pentàgon.
El mosaic és al centre d'un seguit de clarianes secretes de gespa i d'anivellaments rocosos esculpits per les glaceres, delimitades per arbusts, arbres i pendents boscosos, tot dibuixant un «zona silenciosa». Al punt nord el més allunyat de les gespes principals, hi ha tres falsos xiprers (Taxodium distichium), que perden llurs agulles però les recuperen cada primavera, un símbol de recuperació eterna i que es veu de lluny dins el parc amb la seva alçada de 36 metres.

## Enllaços externs

* (anglès) Web oficial Arxivat 2007-06-21 a Wayback Machine.
* (anglès) Fotos de Strawberry Fields a Central Park Arxivat 2008-06-30 a Wayback Machine.
* (anglès) NYC Parks Department Historical Sign
# Sistema de comunicacions

S'enten per sistema de comunicacions qualsevol sistema electrònic la funció del qual és generar, captar, transmetre i recuperar una informació determinada intentant que el missatge rebut sigui una estimació el més semblant possible al missatge original.
# Església Grecocatòlica Rutena

L'Església Grecocatòlica Rutena o Església Catòlica Rutena, a Amèrica del Nord coneguda també com a Ruthenian Catholic Church o "Byzantine Catholic Church," fa servir el ritu bizantí i és una de les 23 esglésies catòliques orientals que estan en total comunió amb l'Església Catòlica Romana.
Disposa de 646 congregacions, uns 646.243 membres i uns 568 clergues.
L'Església Església Grecocatòlica Rutena Rutena té dues branques: americana i europea. la branca europea té una eparquia a Ucraïna (l'eparquia de Mukacheve) i una altra a la República Txeca, (l'Exarcat apostòlic de Txèquia).
L'Església Església Grecocatòlica Rutena Rutena està arrelada entre l'ètnia rutena que viu a la Rutènia dels Càrpats i al voltant de les Muntanyes dels Càrpats on s'ajunten Hongria, Eslovàquia i Ucraïna. A Amèrica està centrada a Pittsburgh.

## Història

L'Església Església Grecocatòlica Rutena Rutena es va desenvolupar entre els rutens com a resultat de l'activitat dels sants Cirili i Metodi al segle ix. Després de la separació de les esglésies cristianes catòlica i ortodoxa el 1054, l'Església Església Grecocatòlica Rutena Rutena va mantenir els seus lligams amb l'Església Ortodoxa.
Després de la invasió magiar del segle x i posteriorment amb la Unió d'Újhorod del 1646, 63 clergues rutens van ser rebuts a l'Església Catòlica i el 1664 a Mukachevo van portar comunitats cristianes rutenes addicionals al catolicisme. Les diòcesis resultants van retenir el ritu bizantí i les tradicions litúrgiques amb un sistema especial d'escollir els seus bisbes.
En els territoris annexats a la Unió Soviètica es va perseguir l'Església Església Grecocatòlica Rutena Rutena. Tanmateix van renéixer els adeptes després del col·lapse de la Unió Soviètica.

## Referències

* ↑ Paul Robert Magocsi. «Carpatho-Rusyn Americans».
* 1 2 «The Ruthenian Catholic Church». Catholic Near East Welfare Association. Arxivat de l'original el 6 d’agost 2007. [Consulta: 20 abril 2010].
* ↑ Pope John Paul II. «The 350th anniversary of the Union of Uzhorod». EWTN, 18-04-1996. [Consulta: 20 abril 2010].
* ↑ «Ruthenian Church». Eastern Catholic Pastoral Association of Southern California. Arxivat de l'original el 16 d’octubre 2018. [Consulta: 20 abril 2010].
* ↑ «Uzhhorod Union of 1646». A: Internet Encyclopedia of Ukraine. Canadian Institute of Ukrainian Studies.

## Enllaços externs

* Byzantine Catholic Church - The Carpathian Connection Arxivat 2015-07-26 a Wayback Machine.
* "Ruthenian Catholic Churches": article by Ronald Roberson (Catholic Near East Welfare Association)
* History of the Ruthenian Catholics in the Carpathian Mountains Arxivat 2011-07-28 a Wayback Machine.
* List of Ruthenian Eparchies
# Sotresgudo

Sotresgudo és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga. Inclou les següents Entitats Locals Menors, incorporades el 1981:
* Amaya
* Barrio de San Felices
* Cuevas de Amaya
* Rebolledillo de la Orden
* Salazar de Amaya
* Sotovellanos

## Demografia

Evolució demogràfica :
| 1991 | 1996 | 2001 | 2004 |
| 833 | 800 | 683 | 645 |
# Every Child

Every Child és un curtmetratge d'animació produït l'any 1979 per la National Film Board of Canada en associació amb UNICEF.
És una pel·lícula sense paraules, que incorpora sons de Les Mîmes Électriques.

## Argument

Aquest curt d'animació explica la història d'un nen rebutjat de totes les llars i després trobat per dos vagabunds que li donen amor i tendresa.

## Repartiment

* Bernard Carez
* Sophie Cowling com el nen
* Raymond Pollender

## Producció

Every Child va ser una pel·lícula patrocinada per UNICEF creada pel National Film Board of Canada per tal de promoure la Declaració dels Drets dels Infants. La pel·lícula va ser dirigida i animada per Eugene Fedorenko i escrita per Derek Lamb i Les Mîmes électriques. Tenia un pressupost de 67.778 $. Fedorenko va perdre més tard la seva feina a l'NFB a causa de problemes pressupostaris el març de 1980.

## Premis

* El 1980 Derek Lamb va guanyar un Oscar al millor curtmetratge d'animació
* Millor animació i premi especial, 1rs Premis Genie, 1980
* El 1980 Eugene Fedorenko va guanyar el Premi OIAF per les Primeres pel·lícules al Festival de Cinema Internacional d'Animació d'Ottawa

## Referències

* 1 2 3 «Every Child». A: Canadian Film Encyclopedia. Toronto International Film Festival.
* ↑ Evans, 1991, p. 263.

## Obres citades

* Evans, Gary. In the National Interest: A Chronicle of the National Film Board of Canada from 1949 to 1989. University of Toronto Press, 1991. ISBN 0802027849.

## Enllaços externs

* Vegeu Every Childal web de la NFB
# Every Little Thing

Every Little Thing és un grup de música pop japonès (J-Pop) que va treure el seu primer single, Feel My Heart, el 7 d'agost del 1996. Des d'aleshores, han llançat al mercat més de 25 singles. El grup està format pel duo de la vocalista Kaori Mochida i el guitarrista Ichiro Ito. Anterior comptaven amb el compositor de cançons Mitsuru Igarashi, que deixà la banda l'any 2000.
Al contrari que la majoria de cantants de J-Pop, no prenen part en drames televisius, tot i que Kaori Mochida de vegades apareix en revistes de moda.
El seu últim single, Soraai, es va llançar el 25 de febrer del 2004. Les seves cançons s'han utilitzat en drames i anuncis, com ara "Hachimitsu Kinkan Nodoame", un anunci de caramels, on sonava la seva cançó Mataashita.

## Discografia
### CDs

* everlasting
* The Remixes
* Time to Distination
* The Remixes 2
* Every Best Single + 3
* eternity
* 4 Force
* SUPER EUROBEAT presents Every Little Thing
* Every Ballad Songs
* The Remixes III ~Mix Rice Plantation~
* Cyber TRANCE presents ELT TRANCE
* Every Best Single 2
* commonplace

## Enllaços externs

* http://www.avexnet.or.jp/elt/ Arxivat 2007-01-10 a Wayback Machine.
# Estany de la Grava

L'Estany de la Grava és un estany del Pirineu, situat en el terme comunal d'Angostrina i Vilanova de les Escaldes, a l'Alta Cerdanya, de la Catalunya del Nord.
És a 2.523,5 metres d'altitud, entre el Puig de la Grava, que fa 2.673,2 metres d'altitud, i el Puig de la Cometa, de 2.763 metres, més a prop d'aquest darrer. Té a llevant seu l'Estany Blau i, més lluny, el Petit Estany Blau. Com tots els estanys esmentats, pertany a la conca de la Tet.
L'Estany de la Grava és un indret visitat habitualment per les rutes excursionistes del sector nord del Massís del Carlit.

## Referències

* ↑ L'Estany de la Grava en els ortofotomapes de l'IGN
* ↑ Una ruta excursionista pels llacs dels Pirineus